Sinisisme (falsafah)

Sinisisme (; Jawi: ) ialah satu aliran pemikiran dalam falsafah Yunani purba, yang bermula pada Zaman Klasik dan berlanjutan ke zaman Helenistik serta Zaman Empayar Rom. Menurut fahaman Sinik, manusia ialah makhluk berakal, dan tujuan hidup serta cara untuk mencapai kebahagiaan adalah dengan mencapai nilai murni, selari dengan fitrah, dengan mengikut naluri akal secara semula jadi melalui hidup sederhana dan bebas tanpa rasa malu daripada kekangan sosial. Golongan Sinik (, ) menolak semua keinginan biasa terhadap kekayaan, kuasa, kemasyhuran, pengiktirafan sosial, pemaksaan norma sosial, dan harta duniawi serta mereka juga mencabar norma tersebut secara terbuka dan sinis di khalayak umum.

Ahli falsafah pertama yang merumuskan tema-tema ini ialah Antisthenes, yang merupakan murid kepada Socrates pada akhir 400-an SM. Beliau diikuti oleh Diogenes, yang tinggal dalam sebuah tempayan seramik di jalanan Athens.Laërtius & Hicks 1925, VI:23; Jerome, Adversus Jovinianum, 2.14. Diogenes mengamalkan Sinisisme secara melampau dengan demonstrasi awam yang terkenal tentang penolakan terhadap konformiti, sehingga beliau dianggap sebagai tokoh Sinik arketipikal. Beliau kemudiannya diikuti oleh Crates dari Thebes, yang menyerahkan sejumlah besar hartanya supaya dapat hidup dalam kemiskinan ala Sinik di Athens.

Pengaruh Sinisisme semakin merosot selepas abad ke-3 SM, namun ia mengalami kebangkitan semula dengan kebangkitan Empayar Rom pada abad pertama. Golongan Sinik boleh ditemui meminta sedekah dan berceramah di serata kota empayar, dan idea asetisisme serta retorik yang serupa turut muncul dalam Kristian awal. Menjelang abad ke-19, penekanan terhadap aspek negatif falsafah Sinik menyebabkan pemahaman moden tentang sinisisme ditakrifkan sebagai kecenderungan untuk tidak mempercayai keikhlasan atau kebaikan motif dan tindakan manusia.

Asal-usul nama Sinik
Istilah sinik berasal daripada Inggeris cynic,  (genitif: kynos).Kynikos, "A Greek-English Lexicon", Liddell and Scott, di Perseus Satu penjelasan yang dikemukakan pada zaman dahulu tentang mengapa golongan Sinik dipanggil "anjing" adalah kerana Sinik pertama, Antisthenes, mengajar di gimnasium Cynosarges di Athens.Diogenes Laërtius, vi. 13. Rujuk juga The Oxford Companion to Classical Literature, edisi ke-2, hlm. 165. Perkataan cynosarges bermaksud "tempat anjing putih". Namun, pasti juga bahawa perkataan anjing digunakan sebagai ejekan terhadap golongan Sinik awal kerana mereka terang-terangan menolak tatasusila konvensional dan keputusan mereka untuk hidup di jalanan. Diogenes, khususnya, digelar sebagai "Anjing",Rujukan samar kepada "Anjing" dalam karya Aristotle Rhetoric (3.10.1411a25) secara umumnya dianggap sebagai rujukan pertama kepada Diogenes. satu gelaran yang nampaknya beliau banggakan, dengan menyatakan bahawa "anjing lain menggigit musuh mereka, aku menggigit sahabatku untuk menyelamatkan mereka."Diogenes of Sinope, dipetik oleh Stobaeus dalam Anthology, Buku 3, Bab 13, Perenggan 44. "Ὁ Διογένες ἔλεγεν, ὅτι οἱ μὲν ἄλλοι κύνες τοὺς ἐχθροὺς δάκνουσιν, ἐγὼ δὲ τοὺς φίλους, ἵνα σώσω." Golongan Sinik kemudian juga cuba memanipulasi gelaran itu untuk kepentingan mereka, seperti yang diterangkan oleh seorang pengulas kemudian:

Rujukan

Bibliografi









Bacaan lanjut

Sumber primer
Socratis et Socraticorum Reliquiae, ed. G. Giannantoni, 4 volumes (Naples, 1990). Volume 2 collects fragments of the early Cynics from Antisthenes to Crates.
The Cynic Philosophers, ed. R. Dobbin (Penguin, 2012) 
Diogenes the Cynic: Sayings and Anecdotes: With Other Popular Moralists, ed. R. Hard (Oxford, 2012)
Diogenes Laërtius, Lives and Opinions of Eminent Philosophers, Book VI: The Cynics
Dio Chrysostom, Cynic Discourses: Oration 6, Oration 8, Oration 9, Oration 10.
Epictetus, Discourse 3.22, On Cynicism
Pseudo-Lucian, The Cynic
Julian the Apostate, 6th Oration – To the Uneducated Cynics
Julian the Apostate, 7th Oration – To the Cynic Heracleios

Sumber sekunder
Ian Cutler, (2005), Cynicism from Diogenes to Dilbert. McFarland & Co. 
William D. Desmond, (2006), The Greek Praise of Poverty: Origins of Ancient Cynicism. University of Notre Dame Press. 
————, (2008), Cynics. Ancient Philosophies Series. Acumen Publishing. 
F. Gerald Downing, (1992),  Cynics and Christian Origins. T. & T. Clark. 
Luis E. Navia, (1996), Classical Cynicism: A Critical Study. Greenwood Press. 
Lousa Shea (2009), The Cynic Enlightenment: Diogenes in the Salon Johns Hopkins University Press.
H. C. Baldry, "Zeno's Ideal State". Published in The Journal of Hellenic Studies, Vol. 79 (1959), pp. 3–15. 
Kathy L. Gaca, "Early Stoic Eros: The Sexual Ethics of Zeno and Chrysippus and their Evaluation of the Greek Erotic Tradition". Published in Apeiron: A Journal for Ancient Philosophy and Science, Vol. 33, No. 3 (September 2000), pp. 207–238.

Pautan luar

"Cynicism", dalam The Dictionary of the History of Ideas

 Lives & Writings on the Cynics, direktori rujukan sastera kepada Sinik-Sinik Purba


Kategori:Kezahidan